Telki Község

**Polgármestere**

Előterjesztés

**Informatikai fejlesztés támogatásáról**

**Az előterjesztés mellékletei**: ------

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többségű szavazatot igényel.

Telki község Képviselő-testülete 2015. szeptember 28-i ülésén egy Ad hoc Bizottságot hozott létre a Pipacsvirág Magyar - Angol Két Tanítási Nyelvű Általános Iskola informatikai felszereléseinek fejlesztési, bővítési igényeinek megvizsgálása érdekében. A bizottság több körben egyeztetve az iskola vezetőségével, oktatóival egy több éves fejlesztési programot fogadott el az informatikai oktatás és az iskola informatikai fejlesztésének optimalizálása érdekében.

Az elmúlt években ezen programban szereplő fejlesztési igények - részben az Óvoda-Iskola Telkiben Alapítvány, részben az Érdi Tankerület, részben az önkormányzat anyagi támogatása mellett - szinte nagy része megvalósult.

Mivel az Érdi Tankerület támogatásában az elmúlt években meg tudott valósulni az informatikai terem számítógép állományának korszerűsítése, a tantermek jelentős része is új informatikai eszközökkel került felszerelésre, így az eredetileg megfogalmazott célokon túl is lehetőség van egyéb apróbb fejlesztések megvalósítására, melyeket az eredeti program nem tartalmazott.

Elmondhatjuk, hogy az iskola most megfogalmazott kérésében megfogalmazott beszerzésekkel az intézmény teljeskörű informatikai fejlesztést meg tudjuk valósítani.

A jelenlegi fejlesztéssel elmondható, hogy a mai kor informatikai igényeinek messzemenőkig megfelelő informatikai hálózat és eszközök várják a Telki iskola diákjait és pedagógusait.

A jelen beszerzés megvalósításhoz szükséges források jelentős részét az önkormányzat 2017-évben biztosította már az Óvoda-Iskola Telkiben Alapítvány részére, ehhez 1.087.094.- Ft összegű keretet az Alapítvány így biztosítani tud, a fennmaradó 253.000.- Ft többlet költséget az önkormányzat vagy az Alapítvány saját forrásaiból tudja biztosítani.

A jelen előterjesztésben megerősítést kérünk a beszerzés támogatására a biztosított forrás terhére, illetve szükség esetén a többlet forrás biztosítását.

Telki, 2018. november 9.

 Deltai Károly

 polgármester

**Határozati javaslat**

**Telki község Önkormányzat**

 **Képviselő-testülete**

**/2018. (XI.) Öh. számú**

**Informatikai fejlesztés támogatásáról**

Telki község Önkormányzat képviselő-testülete úgy határoz, hogy a Pipacsvirág Magyar - Angol Két Tanítási Nyelvű Általános Iskola informatikai eszközeinek fejlesztési tárgyú 2018. szeptember 20-án kelt kérelmét támogatja. A támogatást az Óvoda-Iskola Telkiben Alapítvány részére biztosított informatikai támogatás kerete terhére javasolja megvalósítani. A megvalósításhoz szükséges 253.000.- Ft összegű támogatási többletigényt az Óvoda-Iskola Telkiben Alapítvány részére biztosítja a 2018.évi költségvetés tartalék keret terhére.

Határidő: 2018.11.30.

Felelős: Polgármester